രാജ്യത്ത് 10,423 പേര്ക്ക് കൂടി കോവിഡ് ന്യൂഡല്ഹി: രാജ്യത്ത് ഒരു ദിവസത്തിനിടെ 10,423 പേര്ക്ക് കോവിഡ് 19 സ്ഥിരീകരിച്ചതായി കേന്ദ്ര ആരോഗ്യമന്ത്രാലയത്തിന്റെ കണക്ക്. ഫെബ്രുവരിക്ക് ശേഷമുള്ള ഏറ്റവും കുറഞ്ഞ പ്രതിദിന കണക്കാണിത്. 24 മണിക്കൂറിനിടെ 15,021 പേര്ക്ക് രോഗമുക്തിയും ഉണ്ടായി.നിലവില് 1.53 ലക്ഷം പേരാണ് കോവിഡ് ബാധിച്ച് രാജ്യത്ത് ചികിത്സയിലുള്ളത്. 443 മരണങ്ങള് ഒറ്റ ദിവസത്തിനിടെ കോവിഡ് കണക്കില് ഉള്പ്പെടുത്തിയിട്ടുണ്ട്. 5,297 പേര്ക്ക് രോഗം സ്ഥിരീകരിച്ച കേരളത്തിലാണ് ഏറ്റവും അധികം പേര്ക്ക് രോഗം സ്ഥിരീകരിച്ചത്. നിലവില് 77,399 പേര് കേരളത്തില് ചികിത്സയിലുണ്ട്.കേരളത്തില് ഒഴികെ മറ്റൊരു സംസ്ഥാനത്തും രോഗികളുടെ എണ്ണം 1,000 കവിഞ്ഞില്ല എന്നതും ശ്രദ്ധേയമാണ്. തമിഴ്നാട്ടില് 990 പേര്ക്കും മഹാരാഷ്ട്രയില് 809 പേര്ക്കും 24 മണിക്കൂറിനിടെ കോവിഡ് സ്ഥിരീകരിച്ചിട്ടുണ്ട്. വടക്കുകിഴക്കന് സംസ്ഥാനമായ മിസോറാമില് 830 പേര്ക്കാണ് ഒറ്റ ദിവസത്തില് കോവിഡ് കണ്ടെത്തിയത്.